b'\n_START_ARTICLE_\nFyresdal\n_START_SECTION_\nNom\n_START_PARAGRAPH_\nLa forma en n\xc3\xb2rdic antic del nom era Fyrisdalr. El primer element \xc3\xa9s el cas genitiu del nom del llac Fyrir (ara anomenada Fyresvatn). L\'\xc3\xbaltim element \xc3\xa9s dalr que significa "vall". El nom del llac es deriva de la paraula fura que significa "pi". Per tant, Fyresdal significa "la vall del pi". Abans del 1879, el municipi va ser anomenat Moland.\n_START_SECTION_\nEscut d\'armes\n_START_PARAGRAPH_\nL\'escut d\'armes \xc3\xa9s modern. Se\'ls va concedir el 1992. L\'escut mostra dos grans eixos de color plata sobre un fons verd. Va ser triat per representar la silvicultura del municipi.\n_START_SECTION_\nHist\xc3\xb2ria\n_START_PARAGRAPH_\nFyresdal \xc3\xa9s coneguda per les seves nombroses troballes de l\'\xc3\xa8poca dels v\xc3\xadkings, aix\xc3\xad com les seves tombes de v\xc3\xadkings poderosos, i l\'antiga esgl\xc3\xa9sia pelegrina que es va aixecar amb orgull al nord del centre del poble. La gent viatjava a aquesta esgl\xc3\xa9sia de tot Noruega i fins i tot d\'alguns llocs d\'Europa, ja que es deia que el corrent que bufava darrere de l\'esgl\xc3\xa9sia tenia poders curatius._NEWLINE_A pocs quil\xc3\xb2metres al sud del centre administratiu hi ha l\'esgl\xc3\xa9sia de Heggland (en noruec: Heggland Kyrkje), on s\'hi troba la Molandsmoen, una pedra amb inscripcions r\xc3\xbaniques. El motiu d\'aquestes inscripcions s\xc3\xb3n les batalles de cavalls que duien a terme els v\xc3\xadkings all\xc3\xad. A la muntanya de Klokkarhamaren s\'hi ubica una cova anomenada Munkhola. Es creu que un cert nombre de monjos a l\'Edat Mitjana van allotjar-se all\xc3\xa0.\n_START_SECTION_\nGeografia\n_START_PARAGRAPH_\nEl municipi de Fyresdal es compon de diversos petits pobles al nord del cap de municipi, a la vall principal, i a les costes oest i sud-est del llac Fyresvatn, un dels llacs m\xc3\xa9s profunds de Noruega. El centre municipal del municipi \xc3\xa9s Moland. Aquesta \xc3\xa9s la ubicaci\xc3\xb3 de l\'assemblea municipal, l\'escola, la casa de la comunitat, les escoles bressol, el casal d\'avis, i de la majoria de les empreses comercials al poble. Moland \xc3\xa9s el llogaret m\xc3\xa9s poblat de Fyresdal. _NEWLINE_Fyresdal \xc3\xa9s un dels municipis m\xc3\xa9s occidentals de Telemark. Limita amb els municipis de Tokke, Kviteseid, i Nissedal al comtat de Telemark. Tamb\xc3\xa9 limita amb els municipis d\'\xc3\x85mli, Bygland, i Valle al comtat d\'Aust-Agder.\n_START_SECTION_\nEconomia\n_START_PARAGRAPH_\nLa majoria de la gent del municipi treballa a l\'agricultura, la silvicultura, el comer\xc3\xa7, la ind\xc3\xbastria i el turisme. No obstant, la majoria de la poblaci\xc3\xb3 no viu tan sols de l\'agricultura o la silvicultura, sin\xc3\xb3 que aquestes dues activitats s\xc3\xb3n un ingr\xc3\xa9s secundari que es suma a d\'altres que produeixen m\xc3\xa9s beneficis._NEWLINE_La principal empresa del municipi \xc3\xa9s Telemark Kildevann, que produeix aigua embotellada i refrescos pel mercat nacional i el suec. Tamb\xc3\xa9 hi ha un parell de petits tallers mec\xc3\xa0nics d\'alta compet\xc3\xa8ncia que produeixen peces per a la ind\xc3\xbastria offshore.\n_START_SECTION_\nTransports\n_START_PARAGRAPH_\nL\'aeroport de Vest Telemark-Fyresdal, es troba a Moland, amb un hotel proper. Fyresdal t\xc3\xa9 connexions d\'autob\xc3\xbas amb les ciutats de Skien i Porsgrunn al comtat de Telemark; Arendal al comtat d\'Aust-Agder; Bergen al comtat de Hordaland; Haugesund al comtat de Rogaland; i per a la capital, Oslo. Un autob\xc3\xbas tamb\xc3\xa9 viatja entre Fyresdal i Dalen, el centre municipal de Tokke, tots els dies escolars de l\'any.'